text: Di sinan na saboh beunangôn bèntèng Kuta Batèë nyang geupeugöt yôh watèë Keurajeuën Trumon lam jaroë Teuku Raja Fansuri Alamsyah nyang kadang-kadang geukheun Teuku Raja Batak. Bak masa nyan, Trumon meucuhu ngön jaya sampé geucitak mata-pèng droë seubagoë alat tuka nyang sah nibak masa nyan.
text: #000001
text: Seulaén geungui seubagoë bèntèng peutahanan, bèntèng nyan geungui cit seubagoë gantô pusat bak geuatô pomeuréntah lé Raja. Lam bèntèng nyan na cit meuligoë Raja an saboh geudông teumpat geukubah peukakaih ngön dabeuëh peunténg laén atra Keurajeuën.
text: #000003
text: Luwah beunangun nyan nakeuh seukita 60 x 60 mètè,manyang nakeuh kira-kira peuët mètè. Meunyö keuteubai bintéh na simètè ngön lhèë lapéh. Bintéh blah röt luwa geupeugöt ngön batèë bata, lheuëh nyan batèë pasi na teubai meu 30 sentimètè, lheuëh nyan bintéh blah röt dalam geupeugöt ngön bata tanoh kliët.
  Bak seulingka bèntèng nyan na saboh balè sidék. Balè nyan béyasa geungui watèë geuduëk pakat atawa geumucawarah deungön sidang-sidang adat keurajeuën nyang geupimpén langsông lé Raja. Selaén nibak nyan inan na cit rumoh sula (peunjara). Sula nakeuh beusoë-beusoë nyang geupeupaténg bak tanoh bak teumpat geuhukôm maté peunjeuheuët nyang keunöng hukôman maté.
text: #000004
text: Meusabab hai nyan han jeuët tahireuën, meunyö Bèntèng Kuta Batèë nyan seulamat nibak beuncana geulumbang tsunami, beureu’at dô'a Raja-raja Trumon nyang jithèë malém-malém.
text: #000007
text: Acheh Network adalah Platform media yang menyajikan Berita terkini, Sejarah, Budaya, Keagamaan, Traveling serta informasi dan tips lainnya.
  Kami juga menerima kiriman artikel dari pembaca dengan menyertakan biodata diri dan melalui proses editing dari editor Acheh Network sebelum dipublikasikan.
text: #000010